[bookmark: _GoBack]พุทธศาสนิกชนชาวตำบลเชียงงา อำเภอบ้านบ้านหมี่ จังหวัดลพบุรี สืบสานประเพณีพิธีห่มผ้าพระเจดีย์วัดเชียงงาอายุกว่า 194 ปี สถาปัตย์เลิศล้ำ สืบทอดวัฒนธรรมไทยพวน 
วันที่ 29 กรกฎาคม 2569 ณ วัดเชียงงา ตำบลเชียงงา อำเภอบ้านหมี่ จังหวัดลพบุรี นายปรัชญา เปปะตัง  รองผู้ว่าราชการจังหวัดลพบุรี เป็นประธานในพิธีห่มผ้าพระเจดีย์วัดเชียงงา ประจำปี 2569 ซึ่งถือเป็นเจดีย์เก่าแก่ที่มี สถาปัตย์เลิศล้ำ ของจังหวัดลพบุรี โดยมี เจ้าอธิการบุญญฤทธ์ อนามะโย เจ้าอาวาสวัดเชียงงา และเจ้าคณะตำบลเชียงงาเป็นประธานฝ่ายสงฆ์ พร้อมด้วย นายเจตน์พงศ์ โชคสวัสดิ์วรกุล นายอำเภอบ้านหมี่  นายแสงสุริวัน ยศลือไชย รองเอกอัครราชทูตแห่งสาธารณรัฐประชาธิปไตยประชาชนลาว  ชาวไทยพวนอำเภอบ้านหมี่ ส่วนราชการ ผู้นำท้องถิ่นและพุทธศาสนิกชนเข้าร่วมเป็นจำนวนมากโดยชาวพุทธศาสนิกชน และประชาชนชาวอำเภอบ้านหมี่ต่างพาครอบครัวมาร่วมทำบุญในวันพระใหญ่อาสาฬหบูชา เพื่อเสริมความเป็นศิริมงคล กันเป็นจำนวนมาก ในการร่วมกันจัดกิจกรรมห่มผ้าเจดีย์วัดเชียงงา ซึ่งถือเป็นเจดีย์เก่าแก่ของจังหวัดลพบุรี 
สำหรับเจดีย์วัดเชียงงา ก่อสร้างขึ้นเมื่อประมาณ พ.ศ. 2395  เป็นเจดีย์ที่มีความงามด้านสถาปัตยกรรมรูปทรงคล้ายทางภาคเหนือ เป็นทรงรูปกลีบมะเฟือง ลักษณะสวยงามมาก มีฐานสูงขนาดกว้างด้านละ 14 เมตร ยอดสุดมีฉัตร สูง 40 เมตร ฐานย่อเหลี่ยมปรากฏรูปปั้นสิงห์ที่ฐาน มีอายุ 173 ปี ในประเทศไทยมีอยู่ 3 แห่ง โดยของวัดเชียงงาถือเป็นเจดีย์ที่ใหญ่ที่สุด มีอายุถึง 194 ปี โดยชุมชนวัดเชียงงาเป็นอีกหนึ่งชุมชนที่มีชาวไทยพวน หรือชาวลาวที่อพยพมาจากเวียงจันสาธารณรัฐประชาธิปไตยประชาชนลาว มาตั้งถิ่นฐานในพื้นที่อำเภอบ้านหมี่ และได้สืบสานประเพณีดั้งเดิมเอาไว้สืบทอดต่อรุ่นสู่รุ่น ซึ่งพิธีเริ่มจากการให้ผู้มาร่วมงานได้ร่วมลงชื่อที่ผ้าเป็นการสร้างกุศลให้กับญาติผู้ล่วงลับ ก่อนที่จะมีการนำผ้าแห่รอบอำเภอบ้านหมี่ หลังจากนั้นได้นำมาวนรอบเจดีย์ 3 รอบ
หลังจากนั้นรองผู้ว่าราชการจังหวัดลพบุรีได้นำประชาชนส่งผ้าขึ้นห่มโดยรอบองค์เจดีย์ด้วยการใช้รถเคลนนำกระเช้าผ้าห่มขึ้นสู่ยอดเจดีย์เพื่อห่มผ้ารอบองค์เจดีย์พร้อมกับพระสงฆ์ได้ร่วมกันสวดมนต์ สำหรับการผ้าห่มเจดีย์วัดเชียงงาในครั้งนี้ทางอำเภอบ้านหมี่จังหวัดลพบุรีจัดขึ้นในวันอาสาฬหบูชา ถือเป็นการทำบุญใหญ่ก่อนเข้าพรรษา เพื่อเป็นการสืบทอดพระพุทธศาสนา และเป็นการอนุรักษ์ สืบทอด ปลูกฝังให้กับลูกหลานไว้เป็นมรดกสืบทอดต่อไป 
ข่าว : สำนักงานประชาสัมพันธ์จังหวัดลพบุรี 
